Document ID: /roh_data/filtered/fineweb-2-filterrobots_roh.jsonl.gz/33940

Sozialamt
Uffizi dal servetsch social
Ufficio del servizio sociale
Ils servetschs socials regiunals porschan a giuvenils ed a persunas giuvnas creschidas da 15 fin 25 onns cussegliaziun psicosociala, agid e sustegn per vegnir a frida cun dumondas e problems specifics da la vegliadetgna, e quai sin basa voluntara.
Els cusseglian en cas da problems famigliars, da dumondas davart relaziuns e davart il senn, da problems finanzials e da debits, da dumondas dal budget sco er da problems cun la scolaziun u cun la lavur.
Els infurmeschan davart la tschertga da lavur, davart la tschertga d'ina abitaziun, davart ils daners da giaglioffa, davart stipendis, davart dumondas giuridicas e davart dumondas en connex cun las assicuranzas socialas.
Avais Vus dumondas u problems? Fixai in termin da cussegliaziun. As drizzai per plaschair al servetsch social regiunal da Vossa regiun.
Survista dals servetschs socials regiunals en il chantun Grischun
Mintga persuna po sa drizzar a l'autoritad per la protecziun d'uffants e da creschids (APUC), sche uffants e persunas creschidas èn periclitads e dovran eventualmain agid uffizial. L'autoritad per la protecziun d'uffants e da creschids po prender mesiras da protecziun adattadas.